**Kitöltési útmutató**

**Az éves továbbképzési terv elkészítéséhez**

Az útmutató célja, hogy segítséget nyújtson az egyéni továbbképzési terv elnevezésű formanyomtatvány kitöltéséhez (4.).

**Éves továbbképzési terv kitöltése**

**Belügyi szerv:** a belügyi szerv hivatalosan használt, rövidítés nélküli megnevezése

**Tárgyév:** 2014. január 01-től 2014. december 31.

**A belügyi szerv éves továbbképzési tervét megalapozó szervezeti célkitűzések:**

Az adott belügyi szerv éves továbbképzési tervének meghatározásánál figyelembe kell venni a szerv célkitűzéseit, a korábbi időszakokra meghatározott célok teljesítését, továbbá az országos szervezet által meghatározott, kijelölt célokat.

**A továbbképzésre kötelezettek száma:** A hivatásos állomány vezetői beosztást betöltők, és az I. és II. besorolási osztályba tartozók létszámát kell külön-külön és összesítve is megadni.

**A továbbképzés teljes összege:**

A továbbképzés teljes összegét kell megadni a 2/2013. (I. 30.) BM rendelet 11. § (2) bekezdése alapján meghatározottak szerint.

A központi, a minősített, és a bejelentés köteles továbbképzések költségeit a belügyi szerv a BM OKTF-nek a hivatásos állomány létszáma alapján továbbképzési hozzájárulásként fizeti. A normatív hozzájárulás alapja a mindenkori kormánytisztviselői illetményalap 60%-a (23.190,-), amelyet minden év január 31-ig, a belügyi szervnél a tárgyév január 1-jén foglalkoztatott hivatásos állomány létszáma 70%-ának (16.233,-) alapulvételével, a belügyi szerv előirányzat átadással teljesít. A belügyi szervnél marad 30 % (6.957,-).

**Az OKTF részére átutalt összeg:**

A teljes összegből a BM OKTF-nek átutalandó összeg.

**A belügyi szervnél maradt összeg:**

A teljes összegből a belügyi szervnél maradó összeg.

**Az egyéni továbbképzési tervek összesítése alapján az alábbi témakörökben (szakmai, kompetenciafejlesztés) szervezett továbbképzéseken kell a továbbképzésre kötelezetteknek részt venniük:**

Az egyéni továbbképzési tervekben meghatározott szakmai ismeretek és kompetenciafejlesztések összesítése alapján a továbbképzési témaköröket kell felsorolni.

**Az alábbi témakörökben kell belső továbbképzési programokat fejleszteni:**

Az egyéni továbbképzési tervek összesítése alapján kell meghatározni azokat a témaköröket, amelyekben továbbképzéseket kell kidolgozni, fejleszteni.

**Az alábbi témakörökben javasolt központi továbbképzési programokat fejleszteni:**

Olyan továbbképzésekre szóló javaslat, amelyek több belügyi szerv munkáját is érintik.

**Az alábbi témakörökben tervezett a közszolgálati továbbképzési programokban való részvétel:**

Az egyéni továbbképzési tervek összesítése alapján kell felsorolni a közszolgálati továbbképzési programokat.

**A továbbképzésre kötelezettek által választott továbbképzési programok:**

A továbbképzésre kötelezetteknek is lehetősége van programokat választani, amely lehet belső, minősített és közszolgálati továbbképzési program.